
Állam és gazdaság: Központi árszabályozás a Római Birodalomban

Kulcsszavak: Római jog, emptio venditio, állami beavatkozás, klasszikus kor, kényszerértékesítés
A római jog klasszikus korának központi árszabályozási kísérletei ritkaságuk ellenére kimondottan izgalmas betekintést nyújtanak a kor gazdasági és társadalmi mechanizmusaiba, különös tekintettel azok motivációira, eszközeire és eredményességére. A dolgozatom keretében bemutatott esetek a kor jogtudományának álláspontjával szöges ellentétben álltak, jelentős mértékben korlátozták a felek magánautonómiáját a vételár meghatározása tekintetében. A tanulmány elsősorban dogmatikai, deskriptív és jogösszehasonlító módszerek segítségével kívánja bemutatni, hogy már a posztklasszikus kor előtt milyen egységes, a görög területeket is magába foglaló árszabályozási gyakorlat alakult ki a Római Birodalomban, illetve, hogy ezek a rendelkezések miért voltak sikeresebbek, mint Diocletianus korától kezdődően elszaporodó ilyen jellegű állami beavatkozások.



